《郑寺丞邓山长来访林中》
宋代·区仕衡

喧传彩鹢下江干，村北村南稚子看。呼酒咄嗟欣有客，住山寥落幸无官。

不惭居士新藤帽，亦醉田家老瓦盆。君爱幽居寻旧好，几来林下共清欢。

作者简介：（1217—1277）广州南海人，字邦铨。入太学为上舍生。慷慨有智略，以天下为己任。尝上书论贾似道误国，又陈恢复之策，皆不为用。归而讲学九峰书院，人称九峰先生。诗文典雅。有《九峰集》、《理学简言》。